AFC Azijski kup 2015.

desno|mini|260px|Ekipe učesnice i njihove pozicije na AFC Azijskom kupu 2015.
**AFC Azijski kup 2015.** () je bilo 16. kontinentalno nogometno prvenstvo Azije, koje se održalo u Australiji od. 9. do 31. januara 2015. godine. Takmičenje je organizirala Azijska nogometna konfederacija. Domaćin Australija je pobjedom u finalu protiv Južne Koreje prvi put osvojila AFC Azijski kup. Treće mjesto na prvenstvu su osvojili Ujedninjeni Arapski Emirati. Na prvenstvu je odigrano 32 utakmice te postignuto 85 golova što je iznosilo 2.66 datih golova po utakmici. Najbolji strijelac je bio Ali Mabkhout sa pet postignutih golova. Najboljim igračem prvenstva je proglašen Massimo Luongo.

## Domaćinstvo 
Australija je bila jedini kandidat za organizaciju prvenstva. Zvanično su izabrani za domaćina 5. januara 2011. godine.

## Kvalifikacije 
mini|desno|260px|

Ukupno se 16 ekipa kvalificiralo na AFC Azijski kup 2015. Proces zvaničnih kvalifikacija je započeo u februaru 2013. a završen u martu 2014. godine. Domaćin Australija je kao organizator prvenstva imala obezbjeđeno učešće na prvenstvu bez kvalifikacija. Prve tri ekipe sa prošlog prvenstva su također imale obezbjeđeno učešće na AFC Azijskom kupu 2015. Australija kao domaćin je već imala obezbjeđeno učešće na Azijskom kupu 2015. a to pravo je stekla i osvajanjem drugog mjesta na prethodnom prvenstvu te su zbog toga kvalifikacije doživjele promjene. Najbolja trećeplasirana ekipa iz svih grupa je zbog tih promjena stekla pravo učešća na prvenstvu. Na prvenstvo su obezbjedila i posljednja dva pobjednika AFC Challenge kupa 2012. i 2014. godine. Ekipe koje su učestvovale na AFC Challenge kupu nisu mogle učestvovati u kvalifikacijama za AFC Azijski kup 2015. godine. U kvalifikacijama je učestovalo 20 reprezentacija te je 11 ekipa obezbjedilo učešće na prvenstvu. Ekipe su bile podjeljene u 5 grupa po 4 reprezentacije. Prvoplasirane i drugoplasirane ekipe iz svake grupe su se kvalificirale na prvenstvo. Na kontinentalni šampionat se kvalificirala i najbolja trećeplasirana ekipa iz svih grupa.

### Učesnici prvenstva 
:1 **Bold** prikazuje prvaka za tu godinu.

## Lokacija stadiona 

## Ostale informacije 
### Ulaznice 
Ulaznice za utakmice su prodavane na zvaničnoj web-stranici AFC-a ili su distribuirani preko nogometnih saveza učesnica prvenstva. 500.000 ulaznica je bilo dostupno za 31 utakmicu. Procjenjuje se da je više od 45.000 stranih gostiju posjetilo Australiju tokom turnira. Cijene ulaznica su se kretale od 15 $ (za mjesta iza gola u grupoj fazi takmičenja) do 150 $ (za sjedišta u finalu).

### Bazni kampovi reprezentacija 
Svaki tim je imao "bazni kamp" za boravak između utakmica. Početna lista se sastojala od 27 potencijalnih lokacija.

## Jakosne grupe 
[mini|desno|260px|[Sidnejska "Opera"|Sidnejska Opera, mjesto održavanja finalnog izvlačenja.]]
Žrijeb za završni turnir je održan u Sydneyskoj operi u Sydneyu 26. marta 2014. godine. Šesnaest kvalificiranih reprezentacija je bilo raspoređeno u četiri jakosne grupe. Ekipe su raspoređene u četiri šešira pomoću FIFA-ine rang liste, Australija kao domaćin automatski je zauzela A1 poziciju u prvom šeširu. Pošto u vrijeme žrijebovanja nije bio poznat pobjednik AFC Challenge kupa 2014. godine automatski je postavljen u četvrti šešir.

## Televizijski prijenosi 
Utakmice AFC Azijskog kupa 2015. je prenosilo oko 80 TV programa u svijetu. Procjenjuje se da je oko 800.000 ljudi pratilo prvenstvo.

## Sudije 
1. januara 2015. godine AFC je imenovao 43 sudije koji će se koristiti na turniru, uključujući i pomoćne sudije, te tri rezervna glavna i četiri rezervna asistent suca. Svaki sudijski tim (kojih ima jedanaest) se sastoji od tri sudije iz iste zemlje: jednog glavnog i dva pomoćna suca.

Rezervni suci:

## Igrači 
Svaka ekipa učesnica je za Azijski kup mogla prijaviti 23 nogometaša za učešće na prvenstvu od kojih su tri morala biti golmani. Spisak nogometaša je morao biti dostavljen do 30. decembra 2014. godine.

## Format takmičenja 
Raspored utakmica Azijskog kupa 2015. je određen 27. marta 2013. godine.

Ekipe učesnice su bile podijeljene u četiri grupe po četiri reprezentacije. Prvoplasirana, kao i drugoplasirana ekipa iz svih grupa su se kvalificirale u četvrtfinale. Ekipa iz jedne grupe je igrala protiv svih ostalih ekipa iz iste grupe.

Ekipe na tabeli su rangirane po broju osvojenih bodova. U slučaju da više ekipa ima isti broj bodova primjenjuju se sljedeći kriteriji:
#Broj osvojenih bodova između ekipa koje su u pitanju,
#Gol-razlika u grupi između ekipa koje su u pitanju,
#Najveći broj postignutih golova ekipa koje su u pitanju,
#Gol-razlika uključujući sve utakmice u grupi,
#Veći broj postignutih golova u svim utakmicama u grupi,
#Jedanaesterci, samo u slučaju da se dvije ekipe sastaju u posljednjem kolu grupne faze a imaju neriješene prethodne kriterije koji su navedeni,
#Broj žutih i crvenih kartona,
#Izvlačenje organizacijskog odbora.

### Ceremonija otvaranja 
Ceremonija otvaranja AFC Azijskog kupa 2015. je održana 9. januara na stadionu Melbourne Rectangular pred početak prve utakmice na turniru između domaćina Australije i Kuvajta. Svečanost otvaranja je režirao Chong Lim gdje su nastupili izvođači poput Havane Brown, pop band Sheppard, Geoffrey Yunupinga. Otvorenju je prisustvovalo i 80 djece koja su predstavljala juniorske lokalne klubove te oko 120 australijskih plesača, autohtonih i nogometnih izvođača.

### Logo i maskota 
mini|desno|250px|*Nutmeg the Wombat*, maskota prvenstva.
Zvanični logo za prvenstvo je predstavljen u oktobru 2012. godine kojeg je dizajnirala australijska agencija *WiteKite*.

Logo prikazuje stiliziranog igrača koji igra od istočne obale Australije širom zemlje idući prema Aziji. Lopta također predstavlja Australijsko ljetno sunce koje sija od Australije do Azije. Četiri zlatna benda koji formiraju kartu Australije predstavljaju četiri grada domaćina.

Maskota prvenstva je ***Nutmeg the Wombat***. Ime je dobio po nogometašu koji dribla loptu kroz noge protivničkih igrača.

### Sponzori 
Azijska nogometna konfederacija je objavila deset zvaničnih sponzora i šest službenih pristalica prvenstva:

## Reference 
## Vanjski linkovi 
* Zvanična stranica   
* AFC Azijski kup na zvaničnoj stranici AFC-a  

*
2015
Kategorija:2015. u Australiji
Kategorija:2015. u nogometu
Kategorija:Sportska takmičenja u Australiji